S-6061/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 10. október 2023, á hendur M-x-x S-x-x, fd. [...], ríkisborgara Albaníu, fyrir eftirtalin fíkniefna-, lögreglu- og útlendinga lagabrot, með þvíað hafa:

1. Föstudaginn 12. maí 2023, er lögregla hafði afskipti af ákærða við [...] í Kópavogi, haft í vörslum sínum samtals 5,51 gaf amfetamíni, 4,77 gaf hassi, 8,64 gaf kókaíni, 36,58 gaf maríhúana, 4,61 gaf MDMA og 10,14 gaf tóbaksblönduðu maríhúana, ætluðu til söludreifingar í ágóðaskyni, sem lögregla fann við öryggisleit á ákærða og í bifreiðinni OA- D08 sem ákærði hafði til umráða umrætt sinn og hald var lagt á.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 6 5/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

2. Á sama tíma og sama stað og greinir í ákærulið 1, brotið gegn skyldu sinni að kröfu lögreglu til að framvísa lögmætum skilríkjum og veita upplýsingar er lögregla hugðist kanna hver hann væri og hvort dvöl hans í landinu væri lögmæt.

Telst brot þetta varða við 1. mgr. 14. gr., sbr. a. lið 1. mgr. 116. gr. laga um útlendinga nr. 80/2016.

3. Fimmtudaginn 13. júlí 2023, er lögregla hafði afskipti af ákærða við Fífuhvamm í Kópavogi, haft í vörslum sínum samtals 67,72 gaf maríhúana, 6,84 gaf tóbaksblönduðu maríhúana og 8,61 gaf amfetamíni ætluðu til söludreifingar í ágóðaskyni, sem lögregla fann við öryggisleit á ákærða og hald var lagt á. Í kjölfar afskipta lögreglu hljóp ákærði á brott og hlýddi ekki ítrekuðum fyrirmælum lögreglu um að nema staðar heldur hljóp áfram þar til lögregla hljóp hann uppi.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum og 19. gr., sbr. 44. gr. lögreglulaga nr. 90/1996.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á samtals 104,3 gaf maríhúana, 16,98 gaf tóbaksblönduðu maríhúana, 8,64 gaf kókaíni, 4,77 gaf hassi og 14,12 gaf amfetamíni sem lögregla lagði hald á, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Einnig er krafist upptöku á tveimur farsímum sem lögregla lagði hald á, skv. heimild í 7. mgr. 5. gr. sömu laga og 2. mgr. 14. gr. reglugerðar nr. 233/2001, með síðari breytingum, sbr. og 1. mgr. 69. gr. a. almennra hegningarlaga nr. 19/1940, en farsímarnir voru notaðir eða ætlaðir til ólögmætrar meðferðar á haldlögðum ávana- og fíkniefnum. Einnig er krafist upptöku á samtals 204.950 krónum, skv. 7. mgr. 5. gr. fíkniefnalaga nr. 65/1974 og 2. mgr. 14. gr. reglugerðar nr. 233/2001, með síðari breytingum, sbr. 1. mgr. 69. gr. b. almennra hegningarlaga nr. 19/1940, en fjármunirnir eru ætlaður ágóði ákærða af sölu ólöglegra ávana- og fíkniefna.

Ákærði sótti ekki þing við þingfestingu málsins og hafði ekki boðað forföll en ákæra og fyrirkall var birt samkvæmt lögum. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 3. október 2023, hefur ákærði ekki áður gerst sekur um refsiverða háttsemi.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 3 mánaða fangelsi, en fullnustu refsingarinnar er frestað og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Þá er með vísan til lagaákvæða í ákæru gerð upptæk 104,3 gaf maríhúana, 16,98 g af tóbaksblönduðumaríhúana, 8,64 gaf kókaíni, 4,77 gaf hassi, 14,12 gaf amfetamíni, tveimur farsímum og 204.950 krónum.

Engan sakarkostnað leiddi af meðferð málsins.

Af hálfu ákæruvaldsins flutti málið A-kvk-nf Ý-kvk-nf S-kvk-nf saksóknarfulltrúi.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð:

Ákærði, M-x-x S-x-x, sæti fangelsi í 3 mánuði en fullnustu refsingarinnar er frestað og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði sæti upptöku á samtals 104,3 gaf maríhúana, 16,98 gaf tóbaksblönduðumaríhúana, 8,64 gaf kókaíni, 4,77 gaf hassi, 14,12 gaf amfetamíni, tveimur farsímum og 204.950 krónum.

K-kvk-nf R-kvk-nf G-kvk-nf